rejauldu/bengali-wikipedia huggingface dataset:
প্রতাপগড় জেলা ভারতের উত্তরপ্রদেশ রাজ্যের অন্যতম একটি জেলা এবং প্রতাপগড় শহরে জেলা সদর দপ্তর অবস্থিত। প্রতাপগড় জেলাটি এলাহাবাদ বিভাগের অন্তর্গত।   অর্থনীতি  ২০০৬ সালে পঞ্চায়েতি রাজ মন্ত্রণালয় প্রতাপগড় জেলাকে ভারতের ৬৪০টি জেলার মধ্যে ২৫০তম অনুন্নত জেলা হিসেবে শনাক্ত করেছিল। ২০০৯ সালে অনুন্নত অঞ্চলে অনুদান তহবিল কর্মসূচির (বিআরজিএফ) তহবিল প্রাপ্ত উত্তর প্রদেশের ৩৪ টি জেলার মধ্যে প্রতাপগড় জেলা অন্তর্ভুক্ত ছিল।   জনসংখ্যার উপাত্ত   ভারতের জনগণনা ২০১১ অনুসারে প্রতাপগড় জেলার মোট জনসংখ্যা ৩,১৭৩,৭৫২ জন, যা মঙ্গোলিয়া জাতির মোট জনসংখ্যার সমান বা মার্কিন যুক্তরাষ্ট্রের আইওয়া রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১০৯তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৮৫৪ জন বা প্রতি বর্গ মাইলে ২,২১০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ১৬.২%। প্রতাপগড় জেলার লিঙ্গ অনুপাত প্রতি ১০০০ পুরুষের বিপরীতে ৯৯৪ জন মহিলা রয়েছে এবং সাক্ষরতার হার ৭৩.১%।  ভারতের ২০১১ সালের জনগণনার সময়ে প্রতাপগড় জেলার জনসংখ্যার ৯.8.৮২% হিন্দি ভাষা এবং ৩.১৪% উর্দু ভাষাকে তাদের প্রথম বলে উল্লেখ্য করেছিল।2011 Census of India, Population By Mother Tongue    উল্লেখযোগ্য ব্যক্তি  হাকিম মুহাম্মদ আখতার, দেওবন্দি সুফি (জ. ১৯২৮)  মুনীশ্বর দত্ত উপাধ্যায় - মুক্তিযোদ্ধা; প্রাক্তন গণপরিষদের সদস্য এবং দু'বার প্রতাপগড় থেকে সংসদ সদস্য নির্বাচিত হন।   স্বামী করপাত্রী মহারাজ - আধ্যাত্মিক নেতা এবং রামরাজ্য পার্টির প্রতিষ্ঠাতা।   বজরঙ্গ বাহাদুর সিংহ - ভারতের হিমাচল প্রদেশের প্রথম রাজ্যপাল।   জগদগুরু কৃপালু মহারাজ (১৯২২ - ২০১৩) - হিন্দু আধ্যাত্মিক নেতা এবং সাধু।   দীনেশ সিং (১৯২৫ - ১৯৯৫) - রাজনীতিবিদ; বিদেশ মন্ত্রকের উপমন্ত্রী এবং সাবেক সংসদ সদস্য।   বাবু গুলাব সিং (মৃত্য: ১৮৫৭) - ভারতীয় মুক্তিযোদ্ধা, ১৮৫৭ সালের ভারতীয় সিপাহী বিদ্রোহের যুদ্ধে অংশ নিয়েছিলেন এবং আত্মত্যাগ করেছিলেন।   হরিবংশ রাই বচ্চন (১৯০৭ - ২০০৩) - কবি ও এলাহাবাদ বিশ্ববিদ্যালয়ের অধ্যাপক; বলিউড তারকা অমিতাভ বচ্চন বাবা।   রঘুরাজ প্রতাপ সিংহ (জন্ম: ১৯৬৯) - রাজনীতিবিদ; বিধানসভার স্বতন্ত্র সদস্য এবং এমএলএ।   অনুপম শ্যাম ওঝা (জন্ম: ১৯৫৭) - চলচ্চিত্র এবং টেলিভিশন অভিনেতা।   বাবুলাল গৌর (জন্ম: ১৯৩০) - রাজনীতিবিদ; মধ্য প্রদেশের প্রাক্তন মুখ্যমন্ত্রী।   শ্বেতা তিওয়ারি (জন্ম: ১৯৮০) - বলিউড এবং ভোজপুরি চলচ্চিত্র অভিনেত্রী এবং রিয়ালিটি শো বিগ বসের চতুর্থ মৌসমের বিজয়ী।   রাজকুমারী রত্না সিংহ (জন্ম: ১৯৫৯) - রাজনীতিবিদ; সংসদ সদস্য।   প্রমোদ তিওয়ারি (জন্ম ১৯৫৬) - রাজনীতিবিদ; প্রাক্তন এমএলএ এবং উত্তর প্রদেশের রাজ্য সভ্য প্রতাপগড়ের বর্তমান সংসদ সদস্য।   লাল প্রতাপ সিং (১৯৩১ - ২০১১) - রাজনীতিবিদ এবং প্রতাপগড় সদর থেকে দু'বারের এমএলএ (১৯৮০-১৯৯৯)।   আরও দেখুন    তথ্যসূত্র    বহিঃসংযোগ      বিষয়শ্রেণী:উত্তরপ্রদেশের জেলা বিষয়শ্রেণী:প্রতাপগড় জেলা, উত্তরপ্রদেশ বিষয়শ্রেণী:১৮৫৮-এ ভারতে প্রতিষ্ঠিত
জোয়ান পিটারসন (মৃত্যু: ১২ এপ্রিল ১৬৫২, টাইবার্ন) ওয়াপিংয়ের যাদুকরী হিসেবে পরিচিত এবং তিনি ছিলেন একজন ইংরেজ মহিলা যাকে যাদুবিদ্যার জন্য মৃত্যুদণ্ড দেওয়া হয়েছিল।  তিনি লন্ডনের ওয়াপিংয়ে একজন ভেষজবিদ এবং জাদুকরী হিসেবে কাজ করতেন। তিনি একজন সফল ভেষজবিদ ছিলেন এবং ব্যবসায় তাঁর জনপ্রিয়তা ছিল।  তিনি লেডি মেরি পাওয়েলের মৃত্যুর চলমান মামলায় জড়িত ছিলেন। পাওয়েল সন্দেহজনক পরিস্থিতিতে মারা যান এবং তার সম্পত্তি অ্যান লেভিংস্টনকে দিয়ে যান। জোয়ান পিটারসনকে অভিযুক্ত করা হয়েছিল যে তিনি ৮০ বছরের পাওয়েলকে জাদুবিদ্যার মাধ্যমে হত্যা করেছেন। তাঁর বিরুদ্ধে আরও অভিযোগ ছিল যে তিনি বেকার ক্রিস্টোফার উইলসনের গুরুতর মূর্চ্ছার জন্য দায়ী ছিলেন, ক্রিস্টোফার তার কাছে টাকা পেতেন। অ্যান লেভিংস্টন এবং তাঁর তথাকথিত 'জাদুবিদ্যা' কার্যকলাপের বিরুদ্ধে সাক্ষ্য দিতে রাজি হলে তাকে ক্ষমা করার প্রস্তাব দেওয়া হয়েছিল। কিন্তু তিনি লেভিংস্টনের বিরুদ্ধে সাক্ষ্য দিতে অস্বীকার করেছিলেন। তাকে যাদুবিদ্যার জন্য দোষী সাব্যস্ত করা হয় এবং ১২ এপ্রিল ১৬৫২ তারিখে টাইবার্নে ফাঁসি দিয়ে মৃত্যুদণ্ড কার্যকর করা হয়।  তিনি লন্ডন শহরে যাদুবিদ্যার জন্য শেষ মৃত্যুদণ্ডপ্রাপ্ত ব্যক্তিদের মধ্যে একজন ছিলেন। তবে, তিনি লন্ডনে যাদুবিদ্যার জন্য বিচার করা শেষ ব্যক্তি ছিলেন না। ১৬৮২ সালে জেন কেনট এবং ১৬৮৩ সালে জেন ডডসন সম্ভবত শেষ ব্যক্তি ছিলেন, যদিও তাদের উভয়কেই এই অপরাধে নির্দোষ ঘোষণা করা হয়েছিল।Gregory J Durston, Crimen Exceptum: The English Witch Prosecution in Context  তার মামলাটি প্যাম্পলেট দ্য উইচ অফ ওয়াপিং: দ্য লাইফ অ্যান্ড ডেভিলিশ প্রাকটিসেস অফ জোয়ান পিটারসন, ১৬৫২ এ প্রচারিত হয়েছিল।   তথ্যসূত্র   বিষয়শ্রেণী:১৭শ শতাব্দীর ইংরেজ নারী বিষয়শ্রেণী:১৬৫২-এ মৃত্যু
অঞ্জুলা সিং মাহাউর হলেন ভারতীয় জনতা পার্টির একজন ভারতীয় রাজনীতিবিদ।  তিনি ১৮তম উত্তর প্রদেশ বিধানসভার সদস্য। যিনি হাতরাস বিধানসভা কেন্দ্রের প্রতিনিধিত্ব করছেন।     তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:উত্তরপ্রদেশ বিধান পরিষদের সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:হাতরাসের ব্যক্তি বিষয়শ্রেণী:১৯৭০-এ জন্ম
লুনেশ্বর ইউনিয়ন বাংলাদেশের ময়মনসিংহ বিভাগের নেত্রকোণা জেলার আটপাড়া উপজেলার অন্তর্গত একটি ইউনিয়ন।   অবস্থান ও সীমানা:  ময়মনসিংহ বিভাগে নেত্রকোনা  জেলার আটপাড়া উপজেলার ২য় বৃহত্তম ইউনিয়ন। তার  উত্তরে বারহাট্টা উপজেলা। দক্ষিণে অবস্থিত আটপাড়া উপজেলার দুওজ ইউনিয়ন ও দক্ষিণ-পূর্বে সুখারী ইউনিয়ন। পূর্বে অবস্থিত মোহনগঞ্জ উপজেলার সমাজ সহিলদেও ইউনিয়ন ও পশ্চিমে আটপাড়া উপজেলার বানিয়াজান ইউনিয়ন।   ইতিহাস    প্রশাসনিক এলাকা  গ্রাম সমূহ বামুন্দীখিলাকাউপুরদৌলতপুরনারাচাতলনারাচাতলকাছুটিয়াসৈয়দপুরকুতুবপুরপাইকদীরাণীগাঁওতেলিপাড়াদেবীপুরশিরালদীলক্ষীপুরমল্লিকনগরদেওগাঁওগোবিন্দপুরজয়নগরনারায়নপুরখিলাপাড়ামির্জাপুরলুনেশ্বর   আয়তন ও জনসংখ্যা   জনসংখ্যা- ১৮৬৮৯ জন। (২০০৮ সালের আদম শুমারি অনুযায়ী), দৌলতপুর গ্রামে জনসংখ্যা ১৫৬৭জন   শিক্ষা  শিক্ষার হার : ৩৮% (২০০১এর জরিপ অনুযায়ী)  শিক্ষা প্রতিষ্ঠান   সরকারী প্রাঃ বিদ্যাঃ ৮টি* দৌলতপুর সরকারি প্রাথমিক বিদ্যালয়  বেসরকারী রেজিঃ প্রাঃ বিদ্যা- ৭টি  উচ্চ বিদ্যা ২টি   খিলা উচ্চ বিদ্যালয়  মাদ্রাসা ৫টি   দর্শনীয় স্থান    হাঁসকুড়ি বিল    *নত্থি বিল দৌলতপুর গ্রামে পিছনে অবস্থিত    *পেটুয়া বিল দৌলতপুর গ্রামে সামনে অবস্থিত  সরিষা বিল  পাতিলখলা বিল  রায় খাল  খিলা উচ্চ বিদ্যালয়  খিলা গ্রামে মহাদেশের বিখ্যাত সুফি সাধক, পীরে কামেল  পীরপাল মান্নাহ রহমত শাহ'র মাজার।   জুম্মাবাড়ি মসজিদ।   জনপ্রতিনিধি  বর্তমান চেয়ারম্যান মো:শাজাহান কবীর  +চেয়ারম্যানগণের তালিকাক্রমিকনামমেয়াদ০১ আবদুল হেলিম খান নুরুমিয়া০২ খাইরুল ইসলাম মিনু০৩ আজিজুর রহমান০৪০৫ জি এম শামীম ০৬০৭   আরও দেখুন      ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:আটপাড়া উপজেলার ইউনিয়ন বিষয়শ্রেণী:১৯৪২-এ প্রতিষ্ঠিত
পানিয়ারাম () হল একটি ভারতীয় খাবার যেখানে ছাঁচ ব্যবহার করে বাটা উপাদানকে বাষ্পে রান্না করে তৈরি করা হয়। বিভিন্নভাবে এর নামকরণ করা হয়েছে পাডু, গুলিয়াপ্পা, ইয়েরিয়াপ্পা, গুন্ডপংলু (), কুহি পানিয়ারাম (), পোঙ্গানালু, গুন্তা (), বা তুলুতে: আপ্পাদ্দে, আপ্পে () বাটাটি কালো মসুর ডাল ও চাল দিয়ে তৈরি এবং এটি ইডলি ও দোসা তৈরিতে ব্যবহৃত বাটার অনুরূপ। পদটি যথাক্রমে মরিচ বা গুড় দিয়েও মশলাদার বা মিষ্টি করা যেতে পারে। পানিয়ারম একটি বিশেষ পাত্রে তৈরি করা হয় যাতে একাধিক ছোট খাঁজ থাকে। উপকরণ পাড্ডু তৈরিতে ব্যবহৃত উপকরণগুলি হলো- ২টি কুচি করে কাটা কাঁচামরিচ, ২ কাপ চাল/দোসা চাল, ১ চা চামচ মেথি বীজ, ২ টেবিল চামচ ভাজা ভাত/পোহা, তেল, পাড্ডু ছাঁচ, লবণ, গাজর ও ১টি কুচি করে কাটা পেঁয়াজ। প্রস্তুতপ্রণালী  ১. উরদের ডাল/কালো মসুর ডাল, চাল, মেথি দানা এবং ফেটানো চাল অন্তত ৪ ঘণ্টা ধুয়ে ভিজিয়ে রাখুন।  ২. উপরের মিশ্রণটি মিক্সার জারে নিষ্কাশন ও স্থানান্তর করুন এবং কিছুটা পানি যোগ করে একটি মসৃণ বাটায় মিশিয়ে নিন।  ৩. বাটাতে স্বাদ অনুযায়ী লবণ যোগ করুন ও কমপক্ষে ১২ ঘন্টা উষ্ণ জায়গায় গাঁজন করার জন্য আলাদা রাখুন।  ৪. বাটাতে কাটা গাজর, কুচি করে কাটা পেঁয়াজ ও মরিচ যোগ করে এটি ভালভাবে মেশান   ৫. তেল দিয়ে পাড্ডুর ছাঁচ তৈলাক্ত করুন, এখন বড় চামচের সাহায্যে প্রতিটি ছাঁচে ধীরে ধীরে বাটা ঢালুন, আঁচ কমিয়ে মাঝারি করুন এবং এর ওপর একটি বন্ধ ঢাকনা দিয়ে ৩ থেকে ৪ মিনিট রান্না করুন।   আরও দেখুন    অ্যাবলস্কিভার, একটি ড্যানিশ মিষ্টি খাবার  মন্ট লিন মায়া, একটি বার্মিজ খাবার  খানম ক্রোক, একটি থাই খাবার  পিনিয়ারাম, একটি ইন্দোনেশিয়ান খাবার  পোফার্টজেস, একটি ডাচ মিষ্টি খাবার  তাকোয়াকি, একটি জাপানি খাবার   তথ্যসূত্র   বিষয়শ্রেণী:কেরল রন্ধনশৈলী বিষয়শ্রেণী:তামিল রন্ধনশৈলী বিষয়শ্রেণী:গাঁজান খাদ্য বিষয়শ্রেণী:ভারতীয় চালের পদ
প্রথমিক শিক্ষা থেকে কলেজ পর্যন্ত সকল সরকারি শিক্ষা প্রতিটি সৌদি নাগরিকের জন্য উন্মুক্ত। সৌদি আরব এর মোট দেশজ আয়ের ৮.৮% শিক্ষাখাতে খরচ করে, শিক্ষাখাতে বৈশ্বিক গড় ৪.৬% এর তুলনায় এটি প্রায় দ্বিগুণ। ইসলাম শিক্ষা হল এই শিক্ষাব্যবস্থায় বৈজ্ঞানিক শিক্ষা ও সমাজবিজ্ঞানের পাশাপাশি একটি অংশ যা অন্যান্য শিক্ষা প্রতিষ্ঠানগুলো থেকে আলাদা।  ১৯৫৭ সালে যখন বাদশাহ সৌদ বিশ্ববিদ্যালয় প্রতিষ্ঠিত হয়, তার আগপর্যন্ত বহু সৌদি আরবীয় শিক্ষার্থী বিশ্ববিদ্যালয়ে ভর্তি হতে অন্য দেশগুলোতে পাড়ি জমাতো।   আরও দেখুন    সৌদি আরবের বিশ্ববিদ্যালয় ও কলেজসমূহের তালিকা  সৌদি আরবে শিক্ষাগত প্রযুক্তি  নজদ জাতীয় বিদ্যালয়সমূহ  তাকাফুল দাতব্য ফাউন্ডেশন  সৌদি আরবের তরুণ জনগোষ্ঠী   তথ্যসূত্র   Mackey, Sandra. The Saudis: Inside the Desert Kingdom. Updated Edition. Norton Paperback. W.W. Norton and Company, New York. 2002 (first edition: 1987). .   টীকা       বহিঃসংযোগ
এভ্রোস ফুটবল ক্লাব অ্যাসোসিয়েশন (, ; এছাড়াও সংক্ষেপে ইএফসিএ নামে পরিচিত) হচ্ছে গ্রিসের আলেক্সান্দ্রুপলির ফুটবলের নিয়ন্ত্রক সংস্থা। এই সংস্থাটি ১৯৬৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের আলেক্সান্দ্রুপলিতে অবস্থিত।  এই সংস্থাটি আঞ্চলিক লীগ এবং আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে এভ্রোস ফুটবল ক্লাব অ্যাসোসিয়েশনের সভাপতির দায়িত্ব পালন করছেন পান্তেলিস চাতজিমারিনাকিস।   তথ্যসূত্র    বহিঃসংযোগ        বিষয়শ্রেণী:১৯৬৯-এ গ্রিসে প্রতিষ্ঠিত বিষয়শ্রেণী:১৯৬৯-এ প্রতিষ্ঠিত ক্রীড়া সংস্থা বিষয়শ্রেণী:গ্রিসের ক্রীড়া নিয়ন্ত্রণ সংস্থা বিষয়শ্রেণী:গ্রিসের ফুটবল পরিচালনা পরিষদ
আল হিলাল সৌদি ফুটবল ক্লাব (, ; সাধারণত আল হিলাল এসএফসি এবং সংক্ষেপে আল হিলাল নামে পরিচিত) হচ্ছে রিয়াদ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৫৭ সালের ১৬ই অক্টোবর তারিখে অলিম্পিক ক্লাব নামে প্রতিষ্ঠিত হয়েছে। ৬৮,৭৫২ ধারণক্ষমতাবিশিষ্ট কিং ফাহাদ আন্তর্জাতিক স্টেডিয়ামে আল জাইম নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন পর্তুগিজ সাবেক ফুটবল খেলোয়াড় জর্জে জেসুস এবং সভাপতির দায়িত্ব পালন করছেন ফাহাদ বিন নফল। বর্তমানে সৌদি মধ্যমাঠের খেলোয়াড় সালমান আল ফরজ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আল হিলাল এপর্যন্ত ৫১টি শিরোপা জয়লাভ করেছে; যার মধ্যে আঠারোটি সৌদি পেশাদার লিগ, নয়টি কিং কাপ এবং তেরোটি সৌদি ক্রাউন প্রিন্স কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৮টি শিরোপা জয়লাভ করেছে; যার মধ্যে চারটি এএফসি চ্যাম্পিয়নস লিগ, দুইটি এশিয়ান কাপ উইনার্স কাপ এবং দুইটি এশিয়ান সুপার কাপ শিরোপা রয়েছে। ইয়াসির আল-শাহরানি, সালমান আল ফরজ, সালিম আল-দাউসারি, বাফেতিম্বি গোমিস এবং নাসির আল শামরানির মতো খেলোয়াড়গণ আল হিলালের জার্সি গায়ে মাঠ কাঁপিয়েছেন।  ২০২৩ সালের সেপ্টেম্বর থেকে ২০২৪ সালের এপ্রিল পর্যন্ত টানা ৩৪ ম্যাচ জিতেছে আল হিলাল, যা পুরুষদের ক্লাব ফুটবলে টানা ম্যাচ জয়ের বিশ্ব রেকর্ড। এই কৃতিত্বের স্বীকৃতিস্বরূপ আল হিলালের নাম উঠেছে গিনেস বুকে। বৃহস্পতিবার (৩০ মে) রিয়াদের কিংডম অ্যারেনায় আয়োজিত অনুষ্ঠানে এ সাফল্য উদযাপন করা হয়।   ইতিহাস  ক্লাব প্রতিষ্ঠার প্রায় ১৯ বছর পর, ১৯৭৬–৭৭ মৌসুমে আল হিলাল সৌদি আরবের পেশাদার ফুটবলের শীর্ষ স্তর সৌদি প্রিমিয়ার লিগের প্রথম আসরে অংশগ্রহণ করেছিল। ১৯৭৬–৭৭ সৌদি পেশাদার লিগে আল হিলাল ৮টি জয় এবং ৪টি ড্রয়ে সর্বমোট ২০ পয়েন্ট অর্জন করে ১৯৭৬–৭৭ সৌদি পেশাদার লিগের চ্যাম্পিয়ন হয়েছিল।   খেলোয়াড়    কর্মকর্তা  পদনামপ্রধান কোচ জর্জে জেসুসসহকারী কোচ নিকোলা দিউরোভিচসহকারী কোচ জোয়াও দে দেউসসহকারী কোচ তিয়াগো অলিভেইরাসহকারী কোচ মুহাম্মদ আল শালহুবগোলরক্ষক কোচ ভিতর পেরেইরাগোলরক্ষক কোচ ব্রাঙ্কো কাতিচকন্ডিশনিং কোচ কার্লোস ব্রুনোফিটনেস কোচ মার্সিও সাম্পাইওটেকনিক্যাল কোচ জিল এনরিকেসকো-অর্ডিনেশন কোচ নুনো রোমানোভিডিও বিশ্লেষক রোদ্রিগো আরাউহোম্যাচ বিশ্লেষক আব্দুলআজিজ আল দাউসারিবি দলের কোচ রোদোলফো মিগেন্সফুটবল পরিচালক সৌদ কারিরি   তথ্যসূত্র    বহিঃসংযোগ         বিষয়শ্রেণী:১৯৫৭-এ প্রতিষ্ঠিত ফুটবল ক্লাব বিষয়শ্রেণী:১৯৫৭-এ সৌদি আরবে প্রতিষ্ঠিত বিষয়শ্রেণী:সৌদি আরবের ফুটবল ক্লাব বিষয়শ্রেণী:সৌদি পেশাদার লিগের ক্লাব বিষয়শ্রেণী:রিয়াদের ফুটবল ক্লাব বিষয়শ্রেণী:এএফসি চ্যাম্পিয়নস লিগ বিজয়ী
ল্যারি ইউয়িং মার্কিন কম্পিউটার প্রোগ্রামার।তিনি লিনাক্সের লোগো টাক্স এর সৃষ্টিকর্তা হিসেবে সর্বাধিক পরিচিত। তিনি জিমিয়ান এবং মনো মাংকি লোগোও তৈরি করেন। Larry Ewing's Home Page তিনি যেসব কাজের সংগে যুক্তঃ F-Spot : ডিজিটাল ফটোগ্রাফি সম্পাদনার প্রজেক্ট। GTK HTML :এইচটিএমএল টেক্সট ইডিটর Novel Evolution :মেইল,ক্যালেন্ডার এবং কন্ট্যাক্ট ম্যানেজার। গিম্প :ইমেজ ইডিটর। https://en.wikipedia.org/wiki/Larry_Ewing   তথ্যসূত্র   External links Larry Ewing's Home Page Larry Ewing's Tux Page Article discussing the creation of Tux  Larry Ewing's Github Page  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:Free software programmers
মিশেল ফেরারি (জন্ম: ২২শে ডিসেম্বর, ১৯৮৩) একজন ইতালীয় পর্নোগ্রাফিক অভিনেত্রী এবং টেলিভিশন ব্যক্তিত্ব।  ফেরারি ক্রিস্টিনা রিকি হিসাবে জন্মগ্রহণ করেছিলেন ইতালির লিগুরিয়া অঞ্চলের লা স্পিজিয়ায়। ফেরারি ২০০৫ সালে তৎকালীন প্রেমিকের সাথে একটি অপেশাদার চলচ্চিত্রের মাধ্যমে তার ক্যারিয়ার শুরু করেছিলেন।  টেলিভিশন ব্যক্তিত্ব মিশেল হুনজিকারের সাথে অস্পষ্ট সাদৃশ্য থাকার কারণে তিনি তার মঞ্চের নামটি বেছে নিয়েছিলেন।    চলচ্চিত্র তালিকা     তথ্যসূত্র    বহিঃসংযোগ          কগনমি ও নমি: লা ফেরারি ডেল পর্নো, লা ৭, ২০ জুলাই ২০১০  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পর্নোগ্রাফিক চলচ্চিত্র অভিনেত্রী বিষয়শ্রেণী:ইতালীয় টেলিভিশন ব্যক্তিত্ব
}}. Discretionary sanctions can be used against an editor who repeatedly or seriously fails to adhere to the purpose of Wikipedia, satisfy any standard of behavior, or follow any normal editorial process. If you {{safesubst:#if:|continue to conduct yourself as you have at :|continue to misconduct yourself on pages relating to this topic}}, you may be placed under sanctions, which can include blocks, a revert limitation, or an article ban. The Committee's full decision can be read at the "[[{{safesubst:#switch: |a-i=Wikipedia:Requests for arbitration/Palestine-Israel articles |a-a=Wikipedia:Requests for arbitration/Armenia-Azerbaijan 2 |ab=Wikipedia:Arbitration/Requests/Case/Abortion |ar=Wikipedia:Requests for arbitration/Ayn Rand |b=Wikipedia:Requests for arbitration/Macedonia |cc=Wikipedia:Arbitration/Requests/Case/Climate change |e-e=Wikipedia:Requests for arbitration/Digwuren |g=Wikipedia:Arbitration/Requests/Case/Gibraltar |h=Wikipedia:Requests for arbitration/Homeopathy |9/11=Wikipedia:Requests for arbitration/September 11 conspiracy theories |fg=Wikipedia:Requests for arbitration/Falun Gong |ipa=Wikipedia:Requests for arbitration/India-Pakistan |r-i=Wikipedia:Arbitration/Requests/Case/Race and intelligence |muh-im=Wikipedia:Arbitration/Requests/Case/Muhammad images |mhp=Wikipedia:Arbitration/Requests/Case/Monty Hall problem |ps=Wikipedia:Requests for arbitration/Pseudoscience |saq=Wikipedia:Arbitration/Requests/Case/Shakespeare authorship question |tm=Wikipedia:Arbitration/Requests/Case/Transcendental Meditation movement |cf=Wikipedia:Arbitration/Requests/Case/Abd-William M. Connolley |old=Wikipedia:Arbitration/Requests/Case/Longevity |ts=Wikipedia:Arbitration/Requests/Case/Tree shaping |tt=Wikipedia:Requests for arbitration/The Troubles }}#Final decision|Final decision]]" section of the decision page.  Please familiarise yourself with the information page at Wikipedia:Arbitration Committee/Discretionary sanctions, with the appropriate sections of Wikipedia:Arbitration Committee/Procedures, and with the case decision page before making any further edits to the pages in question. This notice will be logged on the case decision, pursuant to the conditions of the Arbitration Committee's discretionary sanctions system.{{safesubst:#if:| |}} | valign = center | 35px|alt=|link= }}Category:Wikipedia arbitration enforcement templates
পশ্চিম চর উমেদ বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।   আয়তন  পশ্চিম চর উমেদ ইউনিয়নের আয়তন ৭,৯০৬ একর।   প্রশাসনিক কাঠামো  পশ্চিম চর উমেদ ইউনিয়ন লালমোহন উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী পশ্চিম চর উমেদ ইউনিয়নের মোট জনসংখ্যা ৩৫,৫৪৫ জন। এর মধ্যে পুরুষ ১৭,৬৭৫ জন এবং মহিলা ১৭,৮৭০ জন। মোট পরিবার ৭,৭১১টি।   শিক্ষা  ২০১১ সালের আদমশুমারি অনুযায়ী পশ্চিম চর উমেদ ইউনিয়নের সাক্ষরতার হার ৩৪.২%।   আরও দেখুন   লালমোহন উপজেলা  লালমোহন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:লালমোহন উপজেলার ইউনিয়ন
দ্য নিউ নেশন ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটি ঢাকার নিউ নেশন প্রিন্টিং প্রেস থেকে দৈনিক প্রকাশিত হয়। বাংলাদেশের পুরাতন জাতীয় দৈনিকসমূহের মধ্যে এটি একটি। বর্তমানে পত্রিকাটি সম্পাদনা করছেন এএম মোফাজ্জল এবং প্রকাশকের দায়িত্বে আছেন বাংলাদেশী আইনজীবী ও উপদেষ্টা মইনুল হোসেন।  তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৮,৬৫০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে সপ্তম স্থানে রয়েছে।   আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  ইউনাইটেড নিউজ অব বাংলাদেশ  তথ্যসূত্র  বিষয়শ্রেণী:বাংলাদেশের ইংরেজি ভাষার সংবাদপত্র বিষয়শ্রেণী:ঢাকার গণমাধ্যম
অ্যাক্স () অ্যানাটিডি পরিবারের একটি গণের নাম। এরা মাঝারি আকারের হাঁস; ছেলেহাঁসের ঘাড়ের উপরের পালক বেশ লম্বা, গলবস্ত্রের মত দেখায়; ডানার একটি মধ্য-পালক অতি-লম্বা ও প্রশস্ত; মাথায় ঝুটি আছে; পাজোড়া দেহের সামনের দিকে থাকে; পায়ে সুচালো নখর যা দিয়ে খাড়া গাছ বেয়ে ওঠা যায়। এই গণে পৃথিবীতে ২ প্রজাতি, বাংলাদেশে ১ প্রজাতি।জিয়া উদ্দিন আহমেদ ও অন্যান্য সম্পাদিত; বাংলাদেশ উদ্ভিদ ও প্রাণী জ্ঞানকোষ, বাংলাদেশ এশিয়াটিক সোসাইটি; খণ্ড- ২৬; পৃষ্ঠা-২১। এই প্রজাতি দুটি হলও,  কাঠ হাঁস (Aix sponsa), এবঙ্গি  মান্দারিন হাঁস (Aix galericulata)।   তথ্যসূত্র    অতিরিক্ত পাঠ   Harris, M. (1999): Animal Diversity Web: Aix galericulata . Accessed April 27, 2006.  Pope, A. (2004): Animal Diversity Web: Aix sponsa. Accessed April 27, 2006.  বিষয়শ্রেণী:হাঁস বিষয়শ্রেণী:পাখির গণ বিষয়শ্রেণী:অ্যাক্স
কালীপদ পাঠক  () (  ১৮৯০  - ১৫ নভেম্বর , ১৯৭০ ) একজন প্রখ্যাত  বাঙালি টপ্পাগায়ক এবং ধ্রুপদী গানের অন্যতম শিল্পী ।    সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ১৩০,  সংক্ষিপ্ত জীবনী কালীপদ পাঠকের  জন্ম ব্রিটিশ ভারতের অধুনা  পশ্চিমবঙ্গের  হুগলি জেলার রাজহাটিতে। পারিবারিক সূত্রে তাঁর জন্ম তারিখ হল ১৮৯১ খ্রিস্টাব্দের ১৯  মার্চ। তাঁদের পরিবারে গানবাজনার বিশেষ চর্চা ছিল না, কিন্তু বাল্যকাল থেকেই তিনি সঙ্গীতের প্রতি আকৃষ্ট হন।  গোবিন্দচন্দ্র নাগের কাছে তিনি প্রথাগতভাবে সঙ্গীত শিক্ষা নেন এবং পরবর্তীকালে বিষ্ণুপুর ঘরানার বিখ্যাত সঙ্গীত সাধক রামপ্রসন্ন বন্দ্যোপাধ্যায়ের শিষ্যত্ব গ্রহণ করেন। এঁদের দুজনের কারণেই তিনি ধ্রুপদ আয়ত্ত করেন। উত্তর ভারতের বিখ্যাত টপ্পা গায়ক ওস্তাদ রমজান খাঁর কাছে শোরি মিঞার টপ্পারীতি শিক্ষা নেন। এছাড়া তিনি হাওড়া শিবপুরের দুজন বিখ্যাত টপ্পাশিল্পী নিকুঞ্জ বিহারী দত্ত ও ফণিশঙ্কর মুখোপাধ্যায়ের শিষ্যত্ব গ্রহণ করে টপ্পা, টপখেয়াল, পুরাতনী গান তথা শ্যামাসঙ্গীতে অসাধারণ নৈপুণ্য দেখিয়েছেন। কৃষ্ণকামিনী দাসী নামের এক গায়িকা তাঁকে পুত্র স্নেহে অনেক গান শেখান। যাত্রা গায়ক হিসাবে সংগীত জীবন শুরু করে তাঁর খ্যাতি বিস্তৃত হয় টপ্পা গায়ক ও ধ্রুপদী সঙ্গীত শিল্পী হিসাবে মূলত তাঁর উদাত্ত সুমধুর কণ্ঠস্বর ও স্পষ্ট উচ্চারণের অপরূপ গায়কির কারণে। শোরি মিঞার ও নিধুবাবুর টপ্পা ছাড়াও তিনি বহু অপ্রচলিত টপ্পা সংগ্রহ করেন। কালীপদ পাঠকের টপ্পা গানের প্রথম রেকর্ড প্রকাশিত হয় ১৯৩১ খ্রিস্টাব্দের জুলাই মাসে গ্রামোফোন কোম্পানির উদ্যোগে। গান দুটি হল - ‘আমার প্রেম রাখা দায় হল’ আর ‘আমাকে কাঁদায়ে যদি যাও’। তাঁর কণ্ঠে যে গানগুলি অপূর্ব কলাকৃতি সৃষ্টি করত সে গুলি হল -  ‘কে তোমারে শিখায়েছে প্রেম ছলনা’  ‘তোমারই তুলনা তুমি এ মহীমণ্ডলে’  ‘ভালোবাসিবে বলে ভালোবাসিনে’  ‘মনোহর নয়ন তোমার’  ‘কি করে কলঙ্ক যদি’  ‘যে যাতনা যাতনায়’ এরূপ প্রায় ৩৩ টি গান পশ্চিমবঙ্গ সঙ্গীত নাটক একাডেমি সংরক্ষণ করছেন। কালীপদ পাঠক পরবর্তীকালে টপ্পা, ধ্রুপদী ও পুরাতনী গানের শিক্ষা দিয়ে গেছেন অনেককে। এঁদের মধ্যে অন্যতম হলেন - চণ্ডীদাস মাল, রামকুমার চট্টোপাধ্যায়, গোপাল চট্টোপাধ্যায়, দিলীপ মুখোপাধ্যায় প্রমুখ শিল্পীরা।  রবীন্দ্রভারতী বিশ্ববিদ্যালয়, বিশ্বভারতী বিশ্ববিদ্যালয়, ও বঙ্গ সংস্কৃতি সম্মেলন কর্তৃক তিনি পুরস্কৃত ও সম্মানিত হন। কালীপদ পাঠক ১৯৭০ খ্রিস্টাব্দের ১৫  নভেম্বর প্রয়াত হন।    তথ্যসূত্র   বিষয়শ্রেণী:১৮৯১-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:বাঙালি সঙ্গীতজ্ঞ
{{safesubst:require subst|template=অধিগ্রহণের জন্য অনুরোধকৃত|1=== অধিগ্রহণের জন্য অনুরোধ == প্রিয়, । আপনার ব্যবহারকারী নামটির নিয়ন্ত্রণ নিতে, বা "অধিগ্রহণ করতে" উইকিপিডিয়া:ব্যবহারকারী নাম পরিবর্তনের আবেদন/অধিগ্রহণ পাতায় একটি অনুরোধ করা হয়েছে কারণ অন্য একজন ব্যবহারকারী সম্পাদনা করার জন্য এটি ব্যবহার করতে চান।  যদি একটি নতুন নামে নামান্তরিত হতে আপনার কোন আপত্তি না থাকে যাতে অন্য ব্যবহারকারী আপনার বর্তমান ব্যবহারকারী নামটি ব্যবহার করতে পারে, তাহলে দয়া করে আপনার অ্যাকাউন্টে প্রবেশ করুন এবং তা জানিয়ে এখানে একটি উত্তর দিন (এছাড়াও আপনি কোন ব্যবহারকারী নামে নামান্তরিত হতে চান তা আমাদের বলতে পারেন, অথবা আমরা আপনাকে সাধারণ একটি প্রদান করব) বা বিশেষ:বৈশ্বিক নামান্তরের অনুরোধ ব্যবহার করুন।   যদি আপনি কিছুই না করেন: তাহলে অনুরোধটি খুব শীঘ্রই পূরণ করা হবে, এবং আপনার অ্যাকাউন্টটিকে একটি সাধারণ ব্যবহারকারী নামে সরানো হবে। তবে আপনি যে কোনো সময় আপনার পছন্দের একটি নতুন ব্যবহারকারী নামে নামান্তরিত হতে অনুরোধ করতে পারেন।  যদি নামান্তরিত হতে আপনার আপত্তি থাকে: দয়া করে আপনার অ্যাকাউন্টে প্রবেশ করুন ও এই পৃষ্ঠায় সম্পাদনা করে পরিষ্কারভাবে জানান যে এই অধিগ্রহণে আপনার আপত্তি আছে। আপনার পক্ষ থেকে যে কোন আপত্তি এলে তা এই অধিগ্রহণকে রোধ করবে।  অনুগ্রহ করে লক্ষ্য করুন যে এমনকি যদি আপনার বর্তমান ব্যবহারকারী নাম অধিগ্রহণ করা হয়, তবুও আপনি সম্পাদনা করতে পারবেন এবং আপনার উপাত্ত হারিয়ে যাবে না; আপনার পছন্দসমূহ, নজরতালিকা, এবং অন্যান্য ব্যবহারকারী সেটিংগুলি নতুন ব্যবহারকারী নামটিতে স্থানান্তর করা হবে।  আপনার সময়ের জন্য আপনাকে ধন্যবাদ।<!--টেমপ্লেট:অধিগ্রহণের জন্য অনুরোধকৃত -->}}বিষয়শ্রেণী:ব্যবহারকারী নাম পরিবর্তন ও অধিগ্রহণ টেমপ্লেট
আলিয়া আলী (, সাবিন : 𐩡𐩱𐩲|𐩲𐩺𐩡𐩱𐩲; জন্ম ১৯৮৫) একজন ইয়েমেনি-বসনীয়-মার্কিন বহুমাধ্যম শিল্পী।  আলী অস্ট্রিয়ায় জন্মগ্রহণ করেন এবং বর্তমানে মারাকেশ, মরক্কোতে অবস্থান করছেন। নিউ অরলিন্স, লুইজিয়ানা, মার্কিন যুক্তরাষ্ট্র এবং জয়পুর, রাজস্থান, ভারতে তার স্টুডিও রয়েছে।   জীবনী  আলী বসনীয় ও ইয়েমেনি বংশোদ্ভূত। তিনি ভাষাবিদদের মধ্যে বেড়ে ওঠেন এবং চারটি ভাষায় কথা বলতে পারেন। Alia Ali and the power of seeing. adobe.com. আলী ক্যালিফোর্নিয়া ইনস্টিটিউট অফ আর্টস অ্যান্ড ওয়েলেসলি কলেজ থেকে স্নাতক।     তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়া ইনস্টিটিউট অব আর্টসের প্রাক্তন শিক্ষার্থী বিষয়শ্রেণী:মার্কিন নারী শিল্পী বিষয়শ্রেণী:মার্কিন বহুমাধ্যম শিল্পী বিষয়শ্রেণী:নারী বহুমাধ্যম শিল্পী বিষয়শ্রেণী:ওয়েলেসলি কলেজের প্রাক্তন শিক্ষার্থী বিষয়শ্রেণী:ইয়েমেনি বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন শিল্পী
হাবড়া ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন। বাংলাদেশের খনিজ সম্পদে সমৃদ্ধ পার্বতীপুর উপজেলার একটি সুনামধন্য এলকা হলো ৮নং হাবড়া ইউনিয়ন । কাল পরিক্রমায় আজ হাবড়া ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জল।  আয়তন ও জনসংখ্যা  হাবড়া ইউনিয়নের ৩৮.৮৫ বর্গ কি.মি. (১৫.০০ বর্গমাইল)।  ২০১১ সালের আদমশুমারীর হিসাব অনুযায়ী ইউনিয়নটির জনসংখ্যা ছিল প্রায় ৩০,৬৬৫ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ১৭টি।   অবস্থান  ৮নং হাবরা ইউনিয়ন পরিষদ টি পার্বতীপুর শহর থেকে ১১ কিলোমিটার দক্ষিণ দিকে হাবরা বাজারের কাছে অবস্থিত এবং ভবানিপুর  বাজার থেকে ৩ কিলোমিটার পশ্চিম দিকে চৌপথী বাজারে অবস্থিত। প্রশাসনিক এলাকা ৮নং হাবড়া ইউনিয়নের মোট সতেরোটি গ্রাম রয়েছে। গ্রামগুলো হলো :-   আরজী দেবীপুর   আরজী মরনাই   ভবানীপুর  ঢাকুলা    ঘনশ্যামপুর  হাবড়া  ঝিনাইকুড়ি  মদনপুর   কুশলপুর  মরনাই   পিরোজপুর    রামচন্দ্রপুর   রামরায়পুর  শংকরপুর   শেরপুর   উলিপুর   উত্তর রসুলপুর   হাট-বাজার হাবড়া ইউনিয়নের মোট দশটি হাট-বাজার রয়েছে।  হাট-বাজারগুলো হলো :  হাবড়া হাট বাজার   ভবানীপুর হাট    ভবানীপুর বাজার    রামচন্দ্রপুর বাজার    শেরপুর শহীদ হাট    ঝিনাইকুড়ি হাট    ফুলের ঘাট বাজার   শিয়ালকোট   চৌপথি বাজার  পানবাজার হাট(নয়াহাট)  কৃষি এই ইউনিয়নের প্রধান প্রধান ফসলসমুহ ধান, গম, পাট, রাই-সরিষা, আলু, ইক্ষু ও ভুট্টা। এছাড়া ফলের মধ্যে আম, কাঁঠাল, লিচু, কলা, পেপে উৎপন্ন হয়। রফতানী যোগ্য পন্য বলতে ধান, চাল, পাট ও আলু।ব্যবসা-বাণিজ্য বলতে ধান, চাল, চামড়া ও আলু ইত্যাদি ফসল আছে।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পার্বতীপুর উপজেলার ইউনিয়ন